The Blueprint 3
The Blueprint 3 – vienuoliktasis amerikiečių reperio Jay-Z studijinis albumas, išleistas 2009 m. rugsėjo 8 d. Tai – trečiasis „Blueprint“ serijos įrašas, pratęsiantis anksčiau išleistus „The Blueprint“ (2001 m.) ir „The Blueprint 2: The Gift & The Curse“ (2002 m.). Jam pristatyti išleisti šeši singlai: „D. O. A. (Death of Auto-Tune)“, „Run This Town“, „Empire State of Mind“, „On to the Next One“, „Young Forever“ ir „A Star Is Born“. Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 476 tūkstančiai kopijų ir jis debiutavo pirmojoje „Billboard 200“ reitingo vietoje, tampant vienuoliktuoju Jay-Z įrašu, pasiekusiu šią viršūnę. 2023 m. liepos mėnesio duomenimis, JAV parduota per du milijonai įrašo kopijų ir jis tapęs dukart platininiu. Žurnalas „Billboard“ albumui skyrė pirmąją vietą savo geriausių 2009–ųjų albumų sąraše, o „Rolling Stone“ – ketvirtąją. 2010 m. vykusiuose „Grammy“ apdovanojimuose daina „D.O.A. (Death of Auto-Tune)“ laimėjo apdovanojimą už geriausią solinį repo atlikimą bei buvo nominuota geriausios repo dainos kategorijoje, o „Run This Town“ laimėjo apdovanojimus už geriausią repo dainą bei geriausią dainuojamojo repo grupinį atlikimą. Sekančiais metais pats albumas nominuotas geriausio repo albumo kategorijoje, daina „Empire Ste of Mind“ laimėjo apdovanojimus už geriausią repo dainą ir geriausią dainuojamojo repo grupinį atlikimą bei nominuota metų įrašo kategorijoje, o „On to the Next One“ laimėjo apdovajojimą už geriausią grupinį repo atlikimą bei nominuota geriausios repo dainos kategorijoje.